title: Sjálfstæðisflokkurinn
text: Sjálfstæðisflokkurinn (islandeg, a dalvez Strollad ar frankiz) a zo ur strollad politikel islandat eus an tu dehou. E 1929 e voe savet, pa voe kendeuzet ar Strollad mirour hag ar Strollad frankizour. Sevel a ra a-du gant emezeliñ Island e NATO, hag a-enep bezañ en Unvaniezh Europa (kadarnaet da-geñver Kendalc'h ar strollad e miz Meurzh 2009).
  
  Bjarni Benediktsson eo a zo e penn ar strollad, dilennet eo bet e-pad kendalc'h broadel ar strollad e miz Meurzh 2009. Þorgerður Katrín Gunnarsdóttir eo a zo besprezidantez ar strollad. Bet eo ivez ministrez an deskadurezh, ar skiantoù hag ar sevenadur, met he dilez a roas d'ar 17 a viz Ebrel 2010.
  
  En dilennadegoù
  
  E penn ar strollad
  An holl dud a zo bet e penn ar strollad a zo bet kentañ ministred Island :
  Ólafur Thors, Bjarni Benediktsson, Jóhann Hafstein, Geir Hallgrímsson, Þorsteinn Pálsson, Davíð Oddsson ha Geir H. Haarde. Jón Þorláksson, bet kentañ prezidant ar strollad, a voe ivez kentañ ministr en anv ar strolald mirour a-raok ma vefe savet Strollad ar frankiz. Gunnar Thoroddsen, hag eñ bet bezprezidant ar strollad etre 1974 ha 1981, a voe kentañ ministr etre 1980 ha 1983, met d'ar mare-se ne savet ket ar strollad a-du gant ar gouarnamant.
  
  Dilennadeg 2007
  Strollad ar frankiz a c'hounezas dilennadeg ar parlamant e 2007 ( + 3 dileuriad). Kemer a reas perzh er gouarnamant kenunaniezh gant an Emglev sokial-demokrat. Peurliesañ e laboure an Emglev gant ar Strollad araokour, hag a oa bet koll en dilennadeg.
  
  Dilennadeg 2009
  E dilennadeg 2009 e kollas ar strollad 9 dileuriad en Althing (eus 25 da 16), dont a reas neuze da vezañ eil strollad ar vro, goude an Emglev sokial-demokrat (daou zileuriad ouzhpenn, eus 18 da 20).
  
  Notenn
  
  Liammoù diavaez
   Lec'hienn ofisiel 
   Lec'hienn  Samband ungra sjálfstæðismanna, aozadur yaouankiz ar strollad
   Diwar-benn ar strollad
  
  Strolladoù politikel Island